open-index/open-wikipedia-markdown huggingface dataset:
Mai Mercado

**Mai Mercado** (født 1980) er en dansk politiker. Hun har vært valgt til Folketinget fra Fyns storkrets siden 2011 og tilhører Det Konservative Folkeparti.

Hun vokste opp i Odense og Nørre Aaby på Fyn. Hun gikk katedralskolen i Odense og studerte statsvitenskap ved Syddansk Universitet fra 2001 til 2008. Ved siden av studiene var hun formann i Odense Konservativ Ungdom og medlem av Konservativ Ungdoms forretningsutvalg. Hun var medlem av bystyret i Odense fra 2006 til 2011.

I 2011 ble hun valgt inn i Folketinget. Hun har markert seg som sosialpolitiker. Hun var politisk ordfører for Det Konservative Folkeparti fra 2014 til 2016, barne- og sosialminister i Lars Løkke Rasmussens tredje regjering fra 2016 til 2019 og leder for den konservative folketingsgruppen fra 2019 til hun trakk seg tilbake i 2024.

Hun er gift med forretningsmannen Christopher Mercado, som hun har barn med. De bor på Frederiksberg.

## Referanser


## Eksterne lenker
* 
* 
*
Washington Ortuño

**Washington Ortuño** (født 13. mai 1928, død 15. september 1973) var en uruguayansk fotballspiller som blant annet spilte for Peñarol. 

Han ble tatt ut til VM i fotball 1950, der laget hans vant gull . 

## VM-medaljer
* 1950  Brasil -  **Gull** i fotball   

## Referanser


## Eksterne lenker
*
NRK Sør-Trøndelag

**NRK Sør-Trøndelag** var NRKs distriktskontor for Sør-Trøndelag fylke. Kontoret hadde hovedkontor i Trondheim, og eksisterte som selvstendig distriktskontor mellom 1984 og 2002. 1. juli 2002 ble kontoret slått sammen med NRK Nord-Trøndelag til nye NRK Trøndelag.

## Referanser
Norsk Flyindustri Finnmark 5A

**Norsk Flyindustri, Finnmark 5A** var et norskbygget amfibiefly, bygget hos Norsk Flyindustri på Fornebu sist på 1940-tallet.

Flyet var konstruert av Birger Hønningstad og var et konvensjonelt to-motors amfibium, med et spesielt konstruert opptrekkbart kombinert ski-/hjulunderstell.
Det var tiltenkt rollen som ambulansefly for Finnmark. Det hadde sin første flyvning 17. september 1949.

Vinteren 1951/52 ble det modifisert ved at det opptrekkbare understellet og sponsonene ble fjernet, og stabiliserende flottører på vingene ble montert. Flyet ble dermed et rent sjøfly.
I 1955 ble Finnmark leid ut til Vestlandske Luftfartsselskap som brukte det i en rute på Vestlandet mellom Bergen, Haugesund og Stavanger.
I 1958 ble det solgt til Norrønafly som brukte det til transport av fersk fisk fra Mørebyene til Oslo.

Frem til 1954 hadde Finnmark midlertidig registrering LN-10 og fikk da permanent registrering LN-BFF. Luftdyktighetsbeviset utløp i 1961. Det ble hugget opp i 1965. Det ene motordekselet gikk klar av skraphandlerens øks og finnes nå på Norsk Luftfartsmuseum i Bodø.

## Spesifikasjoner

### Dimensjoner
***Besetning**: 2
***Kapasiet**: 12 passasjerer, alt. 1 000&nbsp;kg. last.
***Lengde**: 14,12 m.
***Vingespenn:** 19,05 m.
***Vingeareal**: 48,5 m².
***Vekt, netto**: 4 503&nbsp;kg.
***Vekt, lastet**: 5 950&nbsp;kg
***Motorer** 2x Pratt & Whitney stjernemotorer, 600&nbsp;hk hver.

### Ytelser
***Max. hastighet**: 300&nbsp;km/t.
***Marsjfart**: 250&nbsp;km/t.
***Klatrefart**: 5,6&nbsp;m/s.

## Referanser


## Eksterne lenker
* Flyet 5-A "Finnmark" med registrering LN-10 står på en tralle.
Fritz Laband

**Fritz Laband** (født 1. november 1925, død 3. januar 1982) var en tysk fotballspiller som blant annet spilte for Werder Bremen. 

Han ble tatt ut til VM i fotball 1954, der laget hans vant gull . 

## VM-medaljer
* 1954  Sveits -  **Gull** i fotball   

## Referanser

## Eksterne lenker
*
Cephaloncheres

***Cephaloncheres*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore (15–24 millimeter), kraftige, blanke, mørkbrune oldenborrer. Forkroppen er tett kledt med lange, lyse, nedliggende hår. Dekkvingene er kraftig punkterte og spredt kledt med korte, oppstående hår. "Snuten" (clypeus) er oval til avrundet rektangulær. Antennene er ti-leddete med en tre-leddet vifte. Pronotum har rundede sider.

## Utbredelse
Slekten er utbredt i Kenya og Tanzania.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Tanyproctini Erichson, 1847
******* Slekten *Cephaloncheres* Brenske, 1898 
******** *[[Cephaloncheres affinis]]* Moser, 1919
******** *[[Cephaloncheres lizleri]]* Lacroix, 2001
******** *[[Cephaloncheres ugogoensis]]* Brenske, 1898
******** *[[Cephaloncheres werneri]]* Lacroix, 2001

## Kilder
* hannetons.fr - beskrivelse av slekten (på fransk)

## Eksterne lenker
*
Norgesmestere tennis utendørs (single damer)

Liste over **Norgesmestere i [[tennis]] utendørs – single damer** med kongepokal (1910– ).

## Norgesmestere utendørs i single for damer

## Se også
*Norgesmestere tennis innendørs (single damer)

## Referanser




## Kilder
*
*

## Eksterne lenker
* NM-vinnere & utmerkelser på Norges Tennisforbunds nettsider
Synclitopa

***Synclitopa*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En middelsstor (ca. 15 millimeter), avlang, blank, mørkbrun oldenborre. Hele oversiden er kledt med korte, brune hår. Dewkkvingene er parallellsidige og har to lave lengderibber.

## Utbredelse
Arten er utbredt i Kenya og Tanzania.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Stammen Tanyproctini Erichson, 1847 (eventuelt Pachydeminae)
****** Slekten *Synclitopa* Kolbe, 1897 
******* *[[Synclitopa simulatrix]]* Kolbe, 1897

## Kilder
* hannetons.fr - beskrivelse av slekten (på fransk)

## Eksterne lenker
*
Jeanett Kristiansen

**Jeanett Egebakken Kristiansen** (født 24. desember 1992 i Stavanger) er en norsk håndballspiller fra Egersund, som spiller venstre bakspiller.

Kristiansen spiller flere posisjoner, men blir for det meste brukt som bakspiller. Hun beskrives som en kreativ og teknisk spiller som innehar gode skuddferdigheter. Hun har ekstremt god spenst som gjør at hun også blir brukt en del som kant.

## Karriere
### Klubb
Kristiansen startet å spille håndball for , og fikk til sammen 19 kamper for A-laget og scoret 91 mål, før hun meldte overgang til .

For Glassverket spilte hun 85 kamper med 355 mål over tre sesonger og medvirket til opprykket til Eliteserien 2012/13. Etter å ha blitt kåret til sesongens nykommer i Eliteserien, ble hun plukket opp av storklubben .

I Larvik vant hun både Eliteserien og Håndball-NM og deltok i Mesterligaen, før hun returnerte til Glassverket påfølgende sesong.

Glassverkettrener Kenneth Gabrielsen meldte overgang til  foran 2016/17-sesongen og Kristiansen valgte å følge etter sammen med Kristin Nørstebø og Kari Brattset.

Etter 2018/19-sesongen flytter Kristiansen til Danmark og har signert en to-års kontrakt med .

### Landslag
#### Piker
Kristiansen fikk to kamper for Norges pikelandslag 12. og 13. juli 2008, borte mot Portugal og Frankrike. Norge slo Portugal 35 - 18, men tapte mot Frankrike 22 - 28. Jeanett scoret ikke mål i noen av kampene.

#### Ungdom
Kristiansen debuterte for Norges ungdomslandslag 2. april 2010, borte mot Frankrike. Kampen endte 23–28 til Norge, men hun scoret ikke mål.

Hun spilte 10 kamper og scoret 11 mål fra 2. april 2010 frem til 9. juli 2010.

#### Junior
Kristiansen debuterte for Norges Juniorlandslag 25. november 2010, hjemme mot Frankrike. Norge vant 29–22, og hun scoret ett mål.

Fra 25. november 2010 til 11. juli 2012 spilte hun 38 kamper og scoret 78 mål.

Hennes beste kamp for juniorlaget var mot Tunisia 6. juli 2012, der hvor hun scoret 11 mål. Hun ble kåret til banens beste.

#### Rekrutt
Kristiansen debuterte for Norges rekruttlandslag 24. november 2012, hjemme mot Frankrike. Kampen endte 21–19 til Norge, men hun scoret ikke mål.

Jeanett har 15 kamper og 43 mål for rekruttlandslaget.

#### Senior
Kristiansen har 6 offisielle kamper og 10 mål med Norges seniorlandslag.

## Privatliv
Hennes søstre, Veronica og Charlotte, er også håndballspillere. Søstrenes mor døde av kreft da Jeanett var 6 år, og jentene flyttet fra Egersund til sin far i Mjøndalen.

## Meritter
### Larvik
* Seriemesterskap: 1 (2014)
* NM-gull: 1 (2013)

### Glassverket
* Seriesølv: 1 (2015)
* Seriebronse: 1 (2016)
*NM-sølv: 1 (2015)

### Vipers Kristiansand
* Seriegull: 3 (2018, 2019, 2021)
** Seriesølv: 1 (2017)
* Sluttspillsølv: 1 (2017)
* NM-gull: 3 (2017, 2018, 2020)
* Champions League-gull: 1 (2021)

## Referanser


## Eksterne lenker
* 
*
Pachydemocera

***Pachydemocera*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En liten (ca. 9 millimeter), avlang, blank, gulbrun oldenborre. Oversiden er ikke påfallende hårete. "Snuten" (clypeus) er ovalt forlenget. Antennene er 10-leddete, de sju ytterste leddene deltar i viften, som har lange blader. Pronotum har avrundede sidekanter og noe innbuktet forkant slik at forhjørnene er tydelige, spredt og nokså fint punktert. Dekkvingene er parallellsidige med læraktig struktur og tre svake lengderibber.

## Utbredelse
Arten forekommer i Syria og på Rhodos (dermed sannsynligvis også i Tyrkia).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Tanyproctini (eventuelt Pachydeminae)
****** Slekten *Pachydemocera* Reitter, 1902 
******* *[[Pachydemocera lucidicollis]]* (Kraatz, 1882)

## Kilder
* hannetons.fr - beskrivelse av slekten (på fransk)

## Eksterne lenker
*
Arktisk senter for ubemannede fly

**Arktisk senter for ubemannede fly** (**ASUF**) er et kompetansesenter for bruk av droner til sivile formål, etablert i 2015 av Norut, Lufttransport og Universitetet i Tromsø – Norges arktiske universitet. ASUF har testområder for droneflyvning på Snarby ved Tromsø, på Bardufoss i Målselv og i Ny-Ålesund på Spitsbergen.

ASUF skal koble forskning, innovasjon og næringsutvikling, bidra i utdannelse av personell, og skape nye produkter gjennom ny teknologi.

## Referanser


## Eksterne lenker
*
Eduardo Galeano

**Eduardo Galeano** (født 3. september 1940 i Montevideo, død 13. april 2015 samme sted) var en uruguayansk forfatter, kommentator og journalist.

Galeano begynte med å tegne karikaturer for en sosialistisk ukeavis. Senere var han redaksjonssjef for ukeavisen *Marcha* og sjefsredaktør for dagsavisen *Epoca*. Etter militærkuppet i 1973 gikk han inn i eksil i Argentina, men ble tvunget etter maktovertakelse til Videla i 1976 til å rømme til Spania. I 1985 flyttet han tilbake til Uruguay. Galeanos mest berømte verk er «Latin-Amerikas åpne blodårer» (*Las Venas abiertas de América Latina*, 1971) og trilogien «Brannens minne» (*Memoria del fuego*, 1982-1986), som begge omhandler latinamerikansk historie.

## Referanser


## Eksterne lenker
* 
* 
* 
*
Teigens Fotoatelier

**Teigens Fotoatelier** har fotografert arbeidene til en rekke av de mest produktive norske arkitektene etter krigen. Fotografene leverte bilder til blant andre Geir Grung, Sverre Fehn, Arne Korsmo, Erling Viksjø og Jan Inge Hovig. Blant de viktigste formidlingskanalene for bildene var magasinet Byggekunst.

Firmaet var en familiebedrift med fotografene Karl, Gotfred, Truls og Mårten Teigen som de viktigste fotografene.

Firmaet sprang ut av Olaf Værings fotoatelier. Ved Værings død i 1906 arvet datteren Ragnhild firmaet, men hennes nevø Ragnvald Væring hadde allerede overtatt ledelsen, og ble hennes medarbeider. Da Ragnhild giftet seg med Karl Teigen (15. november 1884-16. desember 1969) i 1907 gikk hun ut av firmaet og Karl kom inn i hennes sted. Karl drev firmaet sammen med Ragnvald til 1936 da han gikk ut som resultat av dårlig samarbeid.

Karl startet sitt eget firma i Karl Johans gate 27. I 1939 flyttet han til nye lokaler i Kunstindustrimuseet, St. Olavs gate 1. Året før giftet Gotfred Hansen (28. september 1911-22. november 1994) seg med Karls datter Marit Teigen, ble medarbeider og tok familienavnet Teigen. I 1948 begynte dattersønnen Truls (28. mars 1933-14. oktober 2001) i firmaet. Gotfred og Truls overtok firmaet da Karl Teigen sluttet i 1960. Firmaets viktigste arbeidsfelt har vært arkitekturfoto, samt kunstreproduksjoner og fotografering av design.

Firmaet ble avviklet i 2004.

## Kilder
*Teigen fotoatelier i Preus museums register over norske fotografer
*Aftenposten 18.11.2004
*Aftenposten 24.11.1994

## Eksterne lenker
* Verk av Teigens Fotoatelier på nasjonalmuseet.no
* Om utstillingen Brutalt? på Norsk Design- og arkitektursenter
* Omtale av utstillingen Brutalt? i Dagbladet
* Videre omtale av utstillingen Brutalt? i Dagbladet
Pseustophylla

***Pseustophylla*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Små (8–10 millimeter) oldenborrer. Antennene er ni-leddete, de tre ytterste leddene danner en vifte som er omtrent like lang som "stilken". Berre hannene er beskrevet.

## Utbredelse
Slekten er utbredt i Transvaal og Mosambik.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Stammen Tanyproctini Erichson, 1847 eller Pachydemini
******* Slekten *Pseustophylla* Péringuey, 1904 
******** *[[Pseustophylla fervida]]* (Boheman, 1857)
******** *[[Pseustophylla pretoriana]]* Péringuey, 1904

## Kilder
* hannetons.fr - beskrivelse av slekten (på fransk)

## Eksterne lenker
*
Hans Bauer

**Hans Bauer** (født 28. juli 1927, død 31. oktober 1997) var en tysk fotballspiller som blant annet spilte for Bayern München. 

Han ble tatt ut til VM i fotball 1954, der laget hans vant gull . 

## VM-medaljer
* 1954  Sveits -  **Gull** i fotball   

## Referanser

## Eksterne lenker
*
Sunnyi Melles

**Sunnyi Melles** (prinsesse til Sayn-Wittgenstein-Sayn, født 7. oktober 1958 i Luxembourg) er en tysk skuespillerinne, sangerinne og danserinne.

Hun ses blant annet i den paneuropeiske TV-serie *[[Mord uten grenser (TV-serie)|Mord uten grenser]]*.

## Referanser


## Eksterne lenker
* 
* 
*
Reidar Myhre

**Reidar Myhre** (født 15. mai 1907, død 16. juli 1983) var en norsk motstandsmann under andre verdenskrig, og etterretningssjef i Milorgs distrikt 13 – «Stor-Oslo». Reidar Myhre anerkjennes som en av de viktigste innen norsk motstandskamp.

## Liv og virke

Myhre var en av de mest sentrale motstandsmennene under andre verdenskrig. Selv beskrev han sin rolle slik: «Jeg var edderkoppen som satt helt innerst i nettet». Han leverte blant annet informasjon til britenes etterretningsorgan Secret Intelligence Service, bedre kjent som MI6.

Myhre giftet seg med en annen motstandskjemper, Edel Ottesen, i Frogner kirke i 1944, under forrettelse av Ludwig Schübeler, medlem av den illegale kirkeledelsen. Da giftet hun seg med han under hans dekknavn «Per Halvorsen». Edel Ottesen fant først ut hans ekte navn etter krigen. Tillatelse til ekteskapet ble gitt av eksilledelsen i London.

I april 1945 ble Myhre fengslet i Møllergata 19. Arrestasjonen antas å ha vært skyldt en tabbe begått av motstandssjefen i London. Grunnet Myhres viktige rolle i Milorg ble det lagt planer om å befri Myhre, og i verste fall drepe han før han kunne bli torturert til å røpe hemmeligheter. Man regnet i Milorg at han ville føres til Grini etter torturen, og Rolf Ottesen, Myhres svoger, samt hans gamle skolekamerat Rolf Bøhm skulle skyte ham og de tyske gestapistene på vei til Grini, fordi Myhre visste for mye. Likvideringen ble aldri noe av grunnet at hverken Gestapo, eller andre tyske instanser i Norge, forstod hvilken sentral rolle Myhre hadde i Milorg. Myhre satt i Møllergata 19 til dagen før kapitulasjonen, og ble frigjort etter et lite opphold på Grini.

I nyere tid har det dukket opp en påstand om at Myhre visste om Filipstad-ulykken før den skjedde, og at han ba sin sønn Reidar se mot kaia før eksplosjonen,  og at han muligens kan ha orkestrert hele operasjonen. Denne påstanden er imidlertid omstridt, og historien rimer ikke uten videre med Myhres legendariske ry for hemmelighold.

## Referanser


## Kilder

* Odd Øyen, *Milorg D13 i kamp*, Oslo 2011, ISBN 9788292390481
Widerøe Polar

**Widerøe C. 5 Polar** også kjent som **Hønningstad C. 5 Polar** var et høyvinget en-motors fly for fem passasjerer.

Widerøe Flyveselskap besluttet sent på 1940-tallet å bygge et fly for sitt eget bruk og satset på et flerbruksfly som kunne utstyres med flottører, ski eller hjulunderstell. Flyet ble tegnet og konstruert av Birger Hønningstad og bygget i Widerøes verksted på Fornebu.

Det hadde innelukket kabin med plass til pilot og fem passasjerer og kunne endres til ambulanse- eller fraktfly.
Flyet er i dag i Norsk Luftfartsmuseums samlinger.



## Spesifikasjoner

## Referanser


## Eksterne lenker
* Hønningstad C5 Polar
Operation rädda Norge

**Operation rädda Norge** var en planlagt, men aldri gjennomført svensk militæroperasjon i den senere fase av den andre verdenskrig.

## Bakgrunn
Ved utbruddet av den andre verdenskrigen i 1939 fantes det i nøytrale Sverige ingen planlegging for å møte et angrep fra Norge. Etter Nazi-Tysklands invasjon av Norge den 9. april 1940 måtte en slik planlegging raskt improviseres. I løpet av 1941 ble det framlagt fra militært hold i Sverige at et tysk angrep mot Sverige best skulle møtes med et motangrep inn i Norge. Dette fikk imidlertid ikke forsvarsstabens godkjennelse.

Fra høsten 1942 ble Nazi-Tyskland nødt til å trekke tilbake en del styrker fra Norge for å sette dem inn på annet hold. For i gunstige tilfeller, for eksempel i forbindelse med en eventuell alliert landgang i Norge å kunne sette inn den svenske armé i Norge, ble ny planlegging iverksatt. Den nye planen ble framlagt for forsvarsminister Per Edvin Sköld den 30. november 1942 og ble ment å kunne gjelde fra 1. januar 1943.

## Planen
Planen forutsatte innsats av store deler av den svenske armé, hvorved kraftsamling skulle skje fra Värmland og Dalsland i retning mot Oslo. Sekundære angrep skulle finne sted mot Trondheim og Mo i Rana. I operasjonen var det også tenkt at de norske polititroppene skulle inngå. Disse ble utdannet i Sverige fra og med 1943.

Sverige hadde gjennom krigsårene klart å ruste opp til en militærstyrke på 500&nbsp;000 mann, innberegnet fremmedstyrker bestående av nordmenn og dansker. En del skulle kunne avsees for Norge. Det var også mer konkrete planer om en operasjon mot Sjælland i Danmark; *[[Operation rädda Danmark]]*.

## Se også
* Sverige under andre verdenskrig
* Operation rädda Danmark

## Referanser


## Litteratur
* Heieraas, Bjørn Olav (2001): *«Rädda Norge»: en analyse av planer for en svensk militær offensiv i Norge våren 1945 - politiske og operative aspekter*, Mastergrad, NTNU
* Gyllenhaal, Lars; Westberg, Lennart (2015): ''Svenskar i krig: 1914-1945'', Svenska Historiska Media Förlag AB
* Lundström, Per-Anders (mars 2012): ''Per Albin Hansson och den svenska D-dagen'' (PDF), svenskt militärhistoriskt bibliotek presenterar överraskande krigshistoriska fakta
* Wangel, Carl-Axel m. fl. (1982): *Sveriges militära beredskap 1939-1945*, Köping, ISBN 91-85266-20-5

## Eksterne lenker
* Ämnesordnade handlingar. Serie, Beredskapsverket , Riksarkivet i Sverige
Mokasin

**Mokasin** er en myk sko av skinn som ble brukt av indianere i Nord-Amerika. Typen som tradisjonelt ble båret av skogsindianere, ble sydd sammen av såle og overlær, mens slettelandsindianerne hadde mokasiner der såle og overskinn ble skåret i ett stykke. I tillegg var det mokasiner formet som støvler og leggings. 

Den skogsindianske varianten har dannet mønster for moderne skotyper med samme navn, for eksempel «aurlandsskoen». 
## Referanser


## Eksterne lenker
*
European Cup Winter Throwing 2005

**[[European Cup Winter Throwing]] 2005** ble arrangert 12. og 13. mars på Tevfik Sırrı Gür Stadium i Mersin i Tyrkia. Dette var den femte utgaven av denne konkurransen. Arrangør var European Athletics Association.

Dette var første gangen konkurransen hadde dette navnet, fra 2001 til 2004 het den European Winter Throwing Challenge.

To nasjonale rekorder ble satt under denne konkurransen: kulestøtvinner Rutger Smith satte ny nederlandsk rekord med 21,00 meter, og vinneren av sleggekast for kvinner, Ivana Brkljačić, satte ny kroatisk rekord med 71,00 meter.

Russland vant lagkonkurransen for både menn og kvinner. 

## Medaljeoversikt
### Menn

### Kvinner

## Medalje- og poengoversikt
;Fargekode:

## Deltakerland

			 		
*
*
*
*
*
*
*
*
*
*

*
*
*
*
*
*
*
*
*
*

*
*
*
*
*
*
*
*
*

## Referanser


## Eksterne lenker
*  (arkivert)
* RFEA - European Cup Winter Throwing Mersin 2005  (resultater)
* BGR Athletics - ''European Winter Throwing Cup''
* Tilastopaja Oy - Euro Chall Mersin TUR 12 - 13 March
Acylochilus

***Acylochilus*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Små til middelsstore (6–15 millimeter), avlangt ovale, blanke, rødbrune oldenborrer. Oversiden er uten påfallende hår. Antennene består av bare åtte ledd, de tre ytterste danner en vifte. "Snuten" (clypeus) er rundet. Pronotums sider har en knekk litt foran midten, ellers nesten rettlinjede. Dekkvingene har tre opphøyde lengdelister. Beina er kraftige, bakleggen nærmest kjegleformet.

## Utbredelse
Slekten er utbredt i Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Tanyproctini Erichson, 1847
******* Gruppen Tanyproctina Erichson, 1847
******** Slekten *Acylochilus* Ohaus, 1909 
********* *[[Acylochilus assimilis]]* Ohaus, 1910
********* *[[Acylochilus curvidens]]* Ohaus, 1910
********* *[[Acylochilus ottianus]]* Ohaus, 1909
********* *[[Acylochilus persimilis]]* Martinez, 1959
********* *[[Acylochilus strumosus]]* Ohaus, 1909

## Kilder
* Marc Lacroix: hannetons.fr - med beskrivelse av slekten (på fransk) http://hannetons.free.fr/page131.html
* Liste over artene

## Eksterne lenker
*
Idiochelyna

***Idiochelyna*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utbredelse
Arten er beskrevet fra Sri Lanka.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Tanyproctini (eventuelt Pachydeminae)
****** Slekten *Idiochelyna* Arrow, 1916 
******* *[[Idiochelyna pectoralis]]* (Walker, 1859)

## Eksterne lenker
*
European Winter Throwing Challenge 2004

**[[European Winter Throwing Challenge]] 2004** ble arrangert 13. og 14. mars. 2004 på St. John Athletic Stadium i Marsa på Malta. Arrangør var European Athletic Association, og 147 deltakere fra 28 land deltok. 

Dette var den fjerde utgaven av denne konkurransen, og det siste året den ble arrangert under dette navnet. Fra 2005 het konkurransen European Cup Winter Throwing. 

Vertlandet Malta hadde kun én utøver med; spydkasteren Jean Paul Callus. Han satte konkurransens eneste nasjonale rekord, da han kastet 59,93 i spydkast, og satte ny maltesisk rekord. 

## Medaljeoversikt
### Menn

### Kvinner

## Medalje- og poengtabell

*Lagpoeng gis til land med minst tre utøvere i en klasse 

## Deltakerland

*
*
*
*
*
*
*
*
*
*

*
*
*
*
*
*
*
*
*
*

*
*
*
*
*
*
*
*

## Eksterne lenker
* RFEA - Winter Throwing Challenge Malta 2004 
* Tilastopaja Oy - Euro Chall Marsa MLT  13 - 14 March
Kari Stiansen

**Kari Stiansen** (født 26. juni 1954 i Risør) er en norsk billedkunstner og tekstilkunstner, bosatt i Arendal kommune. Hun arbeider i hovedsak med tepper og tekstiler, ofte preget av maritime detaljer. Hun arbeider også med detaljrike tegninger og kunstobjekter inspirert av naturen.

Stiansen har utdannelse fra Vestlandske Kunstakademi (1979–1984). Hennes tekstilkunst vakte stor oppmerksomhet under Sørlandsutstillingen i Christiansand Kunstforening i 1988, der hun viste et teppe i sort. Teppet ble i en artikkel i *[[Verdens Gang]]* beskrevet som et av utstillingens absolutte høydepunkter.. Hun eksperimenterer ofte med materialer fra naturen som fjær og røtter fra bjørk og rogn; noen ganger i form av store vaser og reder som hun kler med fjær.

Hennes kunst er representert i Sørlandets Kunstmuseums faste samling, der ved kunstobjektet «Sko» (2000) formet i bjørkerøtter. Stiansens kunst er også representert på Universitetet i Agder, campus Grimstad.

Kari Stiansen har en rekke utstillinger bak seg i inn- og utland. Hun har blant annet deltatt på Nordic Textile Triennial i Moskva, på North Dakota Museum of Art i USA og Bury St. Edmund’s Gallery i Suffolk i England. Hun har hatt separatutstillinger på Kystmuseet i Øygarden, Galleri Tablå i Bergen og Galleri Lista Fyr. Syv ganger er hun antatt på Høstutstillingen (siste gang i 1998) og ni ganger på Sørlandsutstillingen (siste gang i 2003. I 1992 deltok hun på sommerutstillingen ved Hå gamle prestegård sammen med 20 andre sørlandskunstnere; deriblant Grete H.H. Nash, Barbro Raen Thomassen, Ellinor Hedemann, Kiki Prytz Wilhelmsen, Sidsel Hanum og Kjell Nupen..

I 2001 hadde Kari Stiansen en stor separatutstilling i Risør kunstforening; en utstilling preget av en grenseløs detaljrikdom, ifølge avisen *[[Aust Agder Blad]]*.

Kari Stiansen er bokillustratør i Jørn H. Sværens bok *Dronning av England* (2011), som også er oversatt til dansk.

## Referanser
Albin

**Albin** er et mannsnavn med latinsk opprinnelse og er dannet av latinske *albus*, «hvit».

## Etymologi
*Albin* har latinsk opprinnelse (*Albinus*) og er dannet av latinske *albus*, «hvit».

## Utbredelse
De relaterte navnene *Æthelwine*, *Ælfwine* eller *Ailwin* var populære navn i England fram til middelalderen.

*Albin* er i Sverige blant de 25 vanligste navnene på nyfødte gutter, og det var nesten like populært ved århundreskiftet 1900 som nå. Den 31. desember 2008 fantes det totalt 18&nbsp;114 personer i Sverige med navnet, hvorav 11&nbsp;991 med  som tiltalenavn. År 2008 fikk 613 gutter navnet som tiltalenavn.

*Albin* er i dag et vanlig mannsnavn i Burundi og Sverige. *Aubin* er vanlig i Den sentralafrikanske republikk.

|}

## Kjente personer med navnet
Personene i listen er ordnet kronologisk etter fødselsår.
* Kjell Albin Abrahamson, radiojournalist, forfatter
* Albin Ahrenberg, flyger
* Albin Amelin, svensk kunstner
* Albin Carlsson, komponist
* Albin Ekdal, fotballspiller
* Albin Erlandzon, skuespiller
* Albin Flinkas, skuespiller
* Per Albin Hansson, svensk politiker og statsminister
* Albin Johansson, leder
* Albin Johnsen, svensk artist
* Albin Lavén, skuespiller
* Albin Lindahl, skuespiller
* Albin Nummelin, svensk bowlingspiller
* Albin Nyamoya, burundisk regjeringssjef
* Albin Pettersson, sleggekaster
* Albin Roosval, filmprodusent
* Albin Stenroos, finsk langdistanseløper
* Albin Stark, svensk arkitekt
* Albin Ström, sjømann
* Albin Widén, forfatter

## Annen bruk av navnet
* Albin Marin (båter som heter Albin)
* Brfxxccxxmnpcccclllmmnprxvclmnckssqlbb11116 (uttales Albin)

## Navnedag
*Albin* har navnedag i flere land, oftest 1. mars, men har ikke noen norsk navnedag. *Albin* har i Sverige navnedag den 1. mars, som i Estland, Frankrike, Ungarn, Polen og Slovakia. Før 1830 ble navnet skrevet *Albinus*.

## Referanser


## Eksterne lenker
Avstemming (regnskap)

**Avstemming** er en metode i innen regnskapsføring, som går ut på å sammenligne en del av årsregnskapet, med andre dokumenter, for å se om disse samsvarer. Dette gjøres fordi det i et årsregnskap skal foreligge dokumentasjon på alle balanseposter som ikke er ubetydelige. Bokføringspliktige skal tilsvarende dokumentere balansepostene i næringsoppgaven. Dette innebærer at konti i balansen, må avstemmes jevnlig for å sikre at opplysningene som gis i regnskapet er korrekte. 
Vanlige typer avstemminger er *bankavstemming*, *lønnsavstemming*, *reskontroavstemming* og MVA-avstemming.

## Vanlige eksempler på avstemming
*Bankavstemming* er avstemming av regnskapet mot bankutskriften, for å se at alle transaksjoner på firmaets bankkonto er dokumentert i regnskapet. Det er et krav om at regnskapet stemmer med bank for perioden når regnskapet er avsluttet for den perioden.

*Lønnsavstemming* er avstemming av lønnsutbetalinger, skatt og arbeidsgiveravgift mot offentlig rapportering og innbetaling. 

*Reskontroavstemming* er å sammenligne et kontoutdrag fra en leverandør med sitt eget regnskap. Dette for å verifisere at alle fakturaer fra leverandøren er med, og tilsvarende at alle betalinger er i henhold til denne leverandøren. 

## Referanser
Jason Denayer

**Jason Grégory Marianne Denayer** (født 28. juni 1995) er en belgisk fotballspiller som spiller for den emiratarabiske klubben Shabab Al-Ahli Club.

## Klubbkarriere
Denayer tegnet sin første kontrakt som profesjonell fotballspiller med Manchester City i juni 2013, med varighet fram til 30. juni 2016. Han spilte åtte kamper for klubbens ungdomslag i UEFAs liga for ungdomslag, og scoret i lagets 6–​0-seier over ungdomslaget til Bayern München. 

Den 12. august 2014 tegnet han en utlånsavtale med Celtic for sesongen 2014–​2015 fra Manchester City. Denayer opplyste senere at Vincent Kompany og Patrick Vieira var viktige for at han gikk til Celtic.

I Celtic scoret han i sin debutkamp og ble kåret til banens beste spiller, i en kamp Celtic vant 6–​1 hjemme mot Dundee United i Scottish Premiership. Fire dager senere, 20. august 2014, gjorde Denayer sin debut i Champions League, da Celtic spilte 1–1 mot Maribor, i en kamp han var i startoppstillingen.

Denayer vant sitt første trofé som seniorspiller 15. mars 2015 da han spilte for Celtic da laget vant 2–​0 over Dundee United i Scottish League Cup-finalen på Hampden Park.

Celtic skal ha ønsket å forlenge lånet ytterligere et år, men Denayer gjorde det umiddelbart klart at en permanent overgang ikke er aktuelt, da han håper å kunne spille seg inn på førstelaget til Manchester City så snart som mulig.

Han ble utnevnt til månedens unge spiller for mars 2015. Den 31. august 2015 ble Denayer lånt ut fra Manchester City til den tyrkiske klubben Galatasaray ut 2015/2016-sesongen.

## Internasjonalt
Han har spilt en rekke kamper på de aldersbestemte landslagene. 

Han ble tatt ut i landslagstroppen til seniorlandslaget 2. oktober 2014 til  kvalifiseringskampene til EM i fotball 2016 mot ,, mot  og , og i treningskamp mot . Han var imidlertid ubrukt reserve i disse fire kampene.

Han debuterte på landslaget 31. mars 2015 i en kvalifiseringskamp til EM i fotball 2016 mot  på Teddy Stadium i Jerusalem hvor han erstattet Christian Benteke i det 67. spilleminutt.

Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2021.

## Meritter
;Celtic FC
* Scottish Premiership (1): 2014/2015
* Scottish League Cup (1): 2014/2015

;Individuelt
* SPFA Young Player of the Year (1): 2014/2015

## Referanser


## Eksterne lenker
* 
* 
* Oppføring hos Belgias fotballforbund
Norsk Flyindustri AS

**Norsk Flyindustri** var en bedrift som holdt til på Fornebu fra tiden etter andre verdenskrig og frem til sist på 1960-tallet i den såkalte *Dumpa* i nordenden av flyplassen.

Selskapet ble etablert og ledet av Birger Hønningstad. Bedriften var spesialist på aluminiumsarbeider og bygget livbåter i aluminium for handelsflåten.
Bedriften har stått for byggingen av et fly: Norsk Flyindustri Finnmark 5A. Annen flyrelatet virksomhet var kontrakt med Luftforsvaret om vedlikehold av jetfly.
I 1951 ble den første norske bil bygget hos Norsk Flyindustri, prototypen til Rally sportsbil.

Bedriften opphørte som følge av manglende ordrer på aluminums-livbåter etter at handelsflåten flagget ut. På det meste arbeidet 60 mann i bedriften.
Fall Tyskland

**Fall Tyskland** var et militært begrep som ble benyttet av den svenske forsvarsledelsen i krigsplanleggingen før og under andre verdenskrig. «Fall Tyskland» var et av de to krigsscenarier som ÖB Olof Thörnell og generalstaben (senere Försvarsstaben) mente var tenkelige, det andre var «Fall Ryssland». Fall Tyskland innebar, som navnet antyder, at det forelå stor risiko for en tysk invasjon av Sverige.

## Fall Tyskland i 1939 års allmenne forsvarsplan
I 1939 års almene forsvarsplan skulle, om *Fall Tyskland* ble aktuelt, storparten av felthæren - fire arméfördelninger og 1. kavalleribrigaden (senere 8. motorbrigaden) - flyttes til Sør-Sverige der de skulle danne 1. armékåren. Den femte og gjenstående arméfördelningen, 6. arméfördelningen, skulle gjøres til ÖBs reserve i nærheten av Hallsberg, klar til å settes inn mot en eventuell invasjon nær Göteborg/Østkysten.

## Fall Tyskland i 1940 års allmenne forsvarsplan

I og med Molotov–Ribbentrop-pakten i 1939 ble den svenske krigsplanleggingen kullkastet, ettersom man tidligere hadde forutsatt at «Fall Tyskland» og «Fall Ryssland» ikke skulle kunne inntreffe samtidig. I samband med den finske vinterkrigens  utbrudd ble det 2. Armékåren også mobilisert, med to arméfördelninger for «Fall Ryssland». Nå gjenstod bare tre arméfördelningar for «Fall Tyskland» som man fortsatt ikke kunne se bort fra. Man planla nå at 1.arméfördelningen, som var beregnet for Skåne, skulle gruppere seg der og innta linje mot Öresund. Også 3.arméfördelningen ble avdelt for dette mens 4.arméfördelningen forsvarte østre Skåne.

## 9. aprilkrisen

Da Tyskland invaderte Norge og Danmark den 9. april 1940 var man tvunget til raskt å organisere et forsvar i pakt med «Fall Tyskland». Man hadde demobilisert den norrländska 2. armékåren etter slutten av vinterkrigen, så man måtte rett og slett mobilisere den igjen. Nå ble den forlagt i Västra Götalandsregionen der den skulle slå tilbake et invasjonsforsøk mot Göteborg. 1. armékåren var stort sett uforandret med unntak at den ble forsterket av 1. kavaleribrigaden.

## Fall Tyskland i 1943 års allmenne forsvarsplan
Etter 9. aprilkrisen ble planen for «Fall Tyskland» endret flere ganger. Blant annet i 1943 da 1. armékåren ble omorganisert til 3. armékåren med 1. arméfördelningen og 11. arméfördelningen samt Smålands grenadjärkår (I7). 2. armékåren ble da 1. armékåren og omfattet 4., 12., 13. samt 16. arméfördelningen. To andre arméfördelninger, 2. og 15. arméfördelningen, ble organisert hver for seg i forskjellige deler av det nordlige Sverige.

## Litteratur
*
Carl Otto Løvenskiold (1898–1969)

**Carl Otto Løvenskiold** (født 27. august 1898 i Aker, død 22. august 1969) var en norsk godseier og forretningsmann.

Han var sønn av Harald Løvenskiold og Dorothea Christine Blom, og var barnebarn av statsminister Carl Otto Løvenskiold.

I 1922 ble han gift med Henriette («Henny») Adelaide Størmer, datter av Carl Størmer. De var foreldre til Harald Løvenskiold, gift med Ingegjerd Andvord. Carl Otto Løvenskiold var farfar til Carl Otto Løvenskiold (f. 1953).

Carl Otto Løvenskiold ble medeier i Løvenskiold-Vækerø i 1933 og var eneeier fra 1935 til 1947, da sønnen ble tatt opp som medeier.

Han hadde også en rekke styreverv og var leder i Vestre Bærum Høyre 1930–1934. 

## Aner

## Se også
* Liste over norske idrettspersoner på sokkel

## Referanser
Februarikrisen

**Februarikrisen** inntraff i februar år 1942 da tyske okkupasjonsstyrker begynte å bygge opp en slagstyrke i Norge for invasjon av Sverige ettersom Adolf Hitler var misfornøyd med den bristende svenske støtte til krigføringen, og for at han ikke trodde at Sverige skulle ville forsvare seg mot britene dersom de invaderte (gjennom Norge).

Dette visste man i Sverige ettersom den svenske etterretningstjenesten hadde knekket de tyske kodene og kunne lese de tyske diplomatiske telegrammer. Som svar på dette ble det mobilisert totalt trehundretusen mann i en kjempestor militærøvelse i Jämtland i tretti graders kulde. Man uttalte også til det finske sendebud i Stockholm at Sverige skulle forsvare seg mot britene i tilfelle av invasjon, i håp om at tyskerne skulle snappe opp dette (noe som også skjedde).

## Litteratur
* Åke Uhlin: *Februarikrisen 1942. Svensk säkerhet och svensk militär planering 1941-1942* (Stockholm 1972). *Diss.*
European Winter Throwing Challenge 2003

**[[European Winter Throwing Challenge]] 2003** ble arrangert 1. og 2. mars 2003 på Stadio Polivalente Gioia Tauro i Gioia Tauro i Italia. Arrangør var European Athletic Association, og 137 deltakere fra 24 land deltok. 

Dette var den tredje utgaven av denne konkurransen.

## Medaljeoversikt
### Menn

### Kvinner

## Medalje- og poengtabell
;Fargekode:

## Deltakerland

*
*
*
*
*
*
*
*

*
*
*
*
*
*
*
*

*
*
*
*
*
*
*
*

## Eksterne lenker
* RFEA - European Winter Throwing Challenge Gioia Tauro 1/2 March 2003 
* Tilastopaja Oy - Euro Chall Gioia Tauro ITA  1 - 2 March
European Winter Throwing Challenge 2002

**[[European Winter Throwing Challenge]] 2002** ble arrangert 9. og 10. mars 2002 på Stadion Veruda i Pula i Kroatia. Arrangør var European Athletic Association, og 175 deltakere fra 26 land deltok. 

Dette var den andre utgaven av denne konkurransen. 

## Medaljeoversikt
### Menn

### Kvinner

## Medalje- og poengtabell
;Fargekode:

## Deltakerland
*Bosnia-Hercegovina og Makedonia hadde meldt på flere utøvere, men ingen av disse møtte opp. San Marino meldte på én utøver (Gabriele Mazza), men hun deltok ikke i konkurransen.

*
*
*
*
*
*
*
*

*
*
*
*
*
*
*
*

*
*
*
*
*
*

## Eksterne lenker
* RFEA - 2nd European Winter Throwing Challenge 
* Tilastopaja Oy - Euro Chall Pula CRO 9 - 10 March
European Winter Throwing Challenge 2001

**[[European Winter Throwing Challenge]] 2001** ble arrangert 17. og 18. mars på Stade Charles-Ehrmann i Nice i Frankrike. Arrangør var European Athletic Association, og 151 utøvere fra 22 land deltok.

Dette var den første utgaven av denne konkurransen, som fra 2005 endret navn til European Cup Winter Throwing. 

To nasjonale rekorder ble satt i denne konkurransen: Lorraine Shaw satte ny britisk rekord i sleggekast med 68,15 meter, og Cecilia Nilsson satte ny svensk rekord i samme øvelse, med 64,34 meter. 

## Medaljeoversikt
### Menn

### Kvinner

## Medalje- og poengtabell
;Fargekode:

## Deltakerland

*
*
*
*
*
*
*
*

*
*
*
*
*
*
*
*

*
*
*
*
*
*

## Eksterne lenker
* RFEA - Challenge Europeen Hivernal de Lancers - Nice le 18 mars 2001
Edvard Raastad

**Edvard Raastad** (født 6. juli 1936 på Hamar) er en norsk tennisspiller med flere NM-titler på 1960- og 1970-tallet, da han også representerte landslaget internasjonalt. På 1980-tallet var han leder for trenerutdannelsen i det norske tennisforbundet og sågar trener for det norske herrelandslaget i tennis.  Han er med i det internasjonale trenerforbundet der han er en av få som har tittelen *Internasjonal Master Professional*.  Han har også kommentert tennis på kanalen Eurosport sammen med Kirsten Robsahm (født 1945).  

Raastad er født i Hamar og er utdannet cand. mag. (1963). Han har blant annet studert religionshistorie og har undervist i samfunnsfag ved Bredtvet videregående skole (etablert 1972, nedlagt 2008). På fritida spiller han klarinett i jazzgruppa *Swingmix*.

## Referanser
Nominasjon

**Nominasjon** er en del av prosessen med å velge en kandidat til et verv eller en utmerkelse. Gjennom en nominasjonsprosess samler en gruppe, gjerne en nominasjonskomité, inn navn og diskuterer hvilke personer, egenskaper eller bragder som gjør personen til en mulig kandidat. Den, eller de, best egnede kandidatene blir så nominert, og vil være kandidater til påfølgende valg. Hvem som kan nominere, hvem som kan nomineres, og hvordan nominasjonen skal skje, bestemmes av egne regler. Reglene varierer avhengig av viktigheten av nominasjonen.

## Politisk nominasjon
I Norsk politikk starter nominasjonsprosessen i partiene. Bruken av listevalg gjør at nominasjonskomiteene i de forskjellige partiene må nominere flere kandidater i prioritert rekkefølge. Partienes nominasjonsmøter kan endre på komiteens forslag, og vedtar den endelige nominasjonen. Dette blir partiets listeforslag som trykkes opp og blir valgseddel.

Innen de politiske partiene kan være få nominerte, ofte bare èn, også til viktige verv. Med bare èn nominert gjøres valg, når reglene tillater det, ved akklamasjon,  eller om det er flere kandidater ved simpelt flertall eller alminnelig flertall.

Verv eller oppgaver utenfor politikken, som flere ønsker eller fortjener, kan også være gjenstand for nominasjon. Frivillige organisasjoner, foreninger eller aksjeselskaper kan ha egne regler for nominasjon av kandidater. Wikipedia har for eksempel .

## Nominasjon til utmerkelser
En rekke priser og utmerkelser tildeles til den foretrukne kandidaten blant en rekke nominerte. Mange priser regnes det som en ære å bli nominert til, selv om man ikke vinner prisen.
Nobels fredspris har i 2015 273 nominerte. Av disse er 68 forslag fra organisasjoner. 
To norske filmskapere ble nominert til Oscar for 2014.

Kåringer, som årets spill  eller årets bil, velges blant en rekke nominerte, selv om det da ikke er snakk om personer. 

## Se også
* Norges politiske system

## Referanser


## Eksterne lenker
*
Peritryssus

***Peritryssus*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utbredelse
Arten er beskrevet fra Sicilia, men alle dens nærmeste slektninger lever i Chile. Mest sannsynlig dreier det seg om en art som på et eller annet tidspunkt er innført fra Chile til Sicilia, og har etablert seg der.

## Systematisk inndeling
Arten blir nå oftest plassert i slekten *[[Liogenys]].*

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Gruppen Pachydemini eller Tanyproctina
******* Slekten *Peritryssus* Reitter, 1918 
******** *[[Peritryssus excisus]]* Reitter, 1918

## Kilder
* Marc Lacroix: hannetons.fr - beskrivelse av slekten (på fransk)

## Eksterne lenker
*
Otto Gilbert David Aubert

**Otto Gilbert David Aubert** (født 9. januar 1809 i Kronborg i Danmark, død 29. mars 1838 i Napoli i Italia) var en norsk realfagslærer og matematiker.

## Liv og virke
### Bakgrunn
Han var sønn av Benoni Aubert (1768–1832) og Jakobine Henriette Thaulow (1776–1833).  Faren var ingeniør og offiser med kart og oppmåling som spesialitet. Han var på oppdrag på Kronborg i Danmark da Otto ble født. Otto var deres åttende barn (ottende) og var bror til blant andre latinprofessor ''Ludvig'' Cæsar Martin Aubert (1807–1887) og politikeren Michael Conrad Sophus ''Emil'' Aubert (1811–1872).

Sammen med Ludvig gikk Otto på Kristiania katedralskole under rektor Jacob Rosted (1750–1833).  I 1824 fikk han lov å begynne på Det Kongelige Frederiks Universitet, bare femten år gammel.  Han var kompis med matematikeren Niels Henrik Abel (1802–1829) som hjalp Otto med å få publisert en artikkel i *Crelles Journal* (etablert 1826) som ble drevet av den tyske  August Leopold Crelle (1780–1855).  

### Karriere
Fra 1829 til 1834 var Otto Aubert lærer i historie og geografi ved samme katedralskole, der forøvrig broren Johan Aubert (1800–1832) var viserektor inntil han døde av tuberkulose i 1832.   Året før han ga seg ved katedralskolen fikk han trykket avhandlingen *Echantillon d'une analyse sphérique* som handlet om geometri. Dette ble av matematikeren Elling Holst (1849–1915) beskrevet som det eneste norsk-geometriske bidrag i matematikken frem til Sophus Lie (1842–1899) kom i gang.

Etter brorens, farens og morens død, fikk Otto i 1834 utenlandsopphold og reiste litt i Europa, før han fikk i Stockholm oppgaven med å være privallærer for den senere kong Oscar I (1799–1859) sine sønner, de senere konger Karl IV (1826–1872) og Oscar II (1829–1907). Hans brev fra Stockholm, som vitner om hans mangesidige interesser og dannelse, ble offentliggjort av Sofie Aubert Lindbæk i *Landflygtige. Af Aubert’ske Papirer, I* (Kristiania 1910).

Også Otto fikk tuberkulose og reiste med en militærkonvoi til Italia i 1837 for å bli frisk, der han døde i Napoli i mars 1838.  

Søskenbarnet Henrik Wergeland (1808–1845) skrev et nekrologisk dikt i «Den Constitutionelle» (utgitt 1836–1847). Senere utga familie-biografen Sofie Aubert Lindbæk (1875–1953) flere bøker som gjengir Otto sine brev, mange derav  til broren Ludvig.  
:*Se [[Thaulow]] for morsslekta
:*Se Aubert for farsslekta

## Utgivelser
__NOTOC__
* 

## Referanser


## Litteratur
* 
*
Beverage Academy

**Beverage Academy** er en norsk drikkevareskole som ble startet av Robert Jørgensen i 2008. Skolens utdanninger er tilrettelagt for yrker innen import, salg, servering og produksjon av alkoholholdig drikke samt kaffe. Skolen het tidligere Norsk Vinfagskole, og var Norges første vinutdanning som kunne tilby en årsenhet vinstudier.

Skolen tilbyr i dag utdanning innenfor fagene vin (sommelier), øl (ølkelner), brennevin (bartender / brennevin sommelier) og kaffe (barista og kaffekelner). Skolens sommelierutdanning ble godkjent av NOKUT og Statens lånekasse for utdanning i 2010. Studietilbudets offisielle navn er «Fagutdanning &ndash; Vin og Brennevin», og omfanget er en halv årsenhet. Skolens kaffeutdanning drives i samarbeid med Norsk kaffeinformasjon.

## Referanser


## Eksterne lenker
* Beverage Academy Norge
* Beverage Academy Danmark
Sandsfjordbrua

**Sandsfjordbrua** er en veibro over Sandsfjorden i Suldal kommune. Broen erstatter ferjesambandet Sand–Ropeid. Den åpnet 27. november 2015.

Broen går over en hovedled med eneste innseiling til industristedet Sauda og er med 65 meter landets høyeste over en seilingsled. Brua er 580 meter lang og har tre spenn, der største spennet er 290 meter. Kjørebanen er på det høyeste 73 meter over vannflaten.  Broen er bygget i betong etter fritt frembygg-metoden. Selve broen var kostnadsberegnet til 350 millioner kroner. Med tilførselsveger vil anlegget koste omkring 660 millioner kroner. Dette inkluderte fem nye tunneler på til sammen 1450 meter: Åsarøytunnelen og Spøneflottunnelen vest og nord for broen, og Onsmannestunnelen, Seljeviktunnelen og Laudalstunnelen sør og øst for broen. I alt ble det anlagt 5 km tilførelsesveg. I alt gikk det med 18.000 m3 betong, på grunn av det lange spennet ble det brukt en spesielt lett betong.

Arbeidet ble utført av entreprenøren Kruse Smith. 

## Se også
* Liste over broer i Norge
* Liste over broer i Norge etter lengde

## Referanser


## Eksterne lenker
* Sandsfjordbrua i OpenStreetMap
Komagvær

**Komagvær** (kvensk: *Kumaveri*, nordsamisk: *Stuorrajohgohppi*) er ei bygd i Vardø kommune i Finnmark. Stedet ligger ved Varangerfjorden på østsida av Varangerhalvøya, ca. 10 km sørvest for Kiberg. Europavei 75 går gjennom stedet. Komagelva renner ut i Varangerfjorden ved Komagvær.

Ifølge Norske Gaardnavne har Komagvær navn etter fjellet Komagen, som ligner på en kommag. En mer fantasifull forklaring på navnet finnes i et sagn, der det fortelles at stalloer fra Mortensnes i Vadsø en gang vandret langs Varangerfjorden. Da sola sto opp, måtte de løpe hjem til hula de bodde i. Den ene stalloen mistet en av komagene sine, og den andre mistet en av skallene. Siden da har stedene hatt navnene Komagvær og Skallelv.

Komagvær var eget poststed fra 1899 til 1982. Stedet hadde brevhus fra 1. august 1899 og deretter poståpneri (postkontor) fra 1. april 1930 til 31. august 1982. Komagværs postnummer (fra 1968) var 9863.

## Referanser